Komisijos reglamentas (EAPB, EEB, Euratomas) Nr. 4064/88
1988 m. gruodžio 21 d.
nustatantis Europos gyvenimo ir darbo sąlygų gerinimo fondo personalo įdarbinimo sąlygų 46a straipsnio taikymo nuostatas
EUROPOS BENDRIJŲ KOMISIJA,
atsižvelgdama į 1976 m. birželio 29 d. Tarybos reglamentą (EAPB, EEB, Euratomas) Nr. 1860/76, nustatantį Europos gyvenimo ir darbo sąlygų gerinimo fondo personalo įdarbinimo sąlygas [1], su paskutiniais pakeitimais, padarytais Tarybos reglamentu (Euratomas, EAPB, EEB) Nr. 680/87 [2], ypač į jo 46a straipsnį,
atsižvelgdama į 46a straipsnio 2 dalyje numatyto Ekspertų komiteto nuomonę,
kadangi Europos gyvenimo ir darbo sąlygų gerinimo fondo personalo įdarbinimo sąlygų 46a straipsnyje nustatytos bedarbio pašalpos teikimo sąlygos ankstesniems darbuotojams, kurie neteko darbo panaikinus jų tarnybą fonde;
kadangi Komisija turi nustatyti tokias nuostatas, kokias ji laiko būtinomis to 46a straipsnio 2 daliai taikyti;
kadangi Komisijos reglamente (EAPB, EEB, Euratomas) Nr. 91/88 [3] nustatytos Europos Bendrijų kitų tarnautojų įdarbinimo sąlygų 28a straipsnio, kuris yra identiškas Europos gyvenimo ir darbo sąlygų gerinimo fondo personalo įdarbinimo sąlygų 46a straipsniui, įgyvendinimo nuostatos,
PRIĖMĖ ŠĮ REGLAMENTĄ:
1 straipsnis
Reglamento (EAPB, EEB, Euratomas) Nr. 91/88, išskyrus jo 5 straipsnį, nuostatos analogiškai taikomos Europos gyvenimo ir darbo sąlygų gerinimo fondo personalui.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. gruodžio 21 d.